Lav et referat af nedenstående tekst:

Tekst:
En 46-årig mand er torsdag aften kørt med eskorte til traumecentret på Aalborg Universitetshospital svært tilskadekommet efter en voldsom trafikulykke i Sæby. Den 46-årige var fører af en bil, der kom kørende på Aalborgvej mod nord, da han formentlig på grund af meget høj fart - mister herredømmet over bilen, som brager ind i autoværnet og herefter fortsætter direkte ind i en anden bil. Ud over den 46-årige bilist er også tre andre personer kommet til skade i forbindelse med ulykken. Den 46-årige havde en passager med, som også er kørt til sygehuset i Aalborg, mens to personer fra den bil, der blev ramt, er kørt til Sygehus Vendsyssel i Hjørring. De to menes at have pådraget sig piskesmældsskader. Nordjyllands Politi oplyser, at man har kontaktet bilinspektøren for at undersøge den voldsomme ulykke nærmere ikke mindst med henblik på, hvor høj en fart den 46-årige bilist havde.

Referat:
Voldsom ulykke på Aalborgvej i Sæby. 46-årig mand kørt på traumecenter på Aalborg Universitetshospital.